S-6445/2019

Dómur

Mál þetta, sem dómtekið var 20. janúar 2020, er höfðað með ákæru, útgefinni af lögreglustjóranum á höfuðborgarsvæðinu 12. nóvember 2019, á hendur: „D-kk-þgf H-kk-þgf E-kk-þgf, kt. […], […], […], fyrir eftirtalin umferðarlagabrot með því að hafa:

1. Sunnudaginn 17. júní 2018 ekið bifreiðinni […] sviptur ökurétti um Háholt í Mosfellsbæ, við Krónuna, þar sem lögregla hafði afskipti af ákærða.

2. Mánudaginn 25. júní 2018 ekið bifreiðinni […] sviptur ökurétti um Hafnarfjarðarveg í Garðabæ, við Olís, þar sem lögregla stöðvaði aksturinn.

3. Miðvikudaginn 27. júní 2018 ekið bifreiðinni […] sviptur ökurétti um Reykjanesbraut í Reykjavík, við Bústaðaveg, þar sem lögregla stöðvaði aksturinn.

4. Fimmtudaginn 24. janúar 2019 ekið bifreiðinni […] sviptur ökurétti og með 116 km hraða á klukkustund norður Reykjanesbraut í Reykjavík, við Garðheima, þar sem leyfður hámarkshraði var 80 km á klukkustund, uns lögregla stöðvaði aksturinn.

5. Miðvikudaginn 17. júlí 2019 ekið bifreiðinni […]sviptur ökurétti austur Álfabakka í Reykjavík, við Arnarbakka, þar sem lögregla stöðvaði aksturinn, og án þess að virða stöðvunarskyldu, 6. Föstudaginn 26. júlí 2019 ekið bifreiðinni […] sviptur ökurétti vestur Skútuvog í Reykjavík, við Holtaveg, þar sem lögregla stöðvaði aksturinn.

7. Föstudaginn 2. ágúst 2019 ekið bifreiðinni […]sviptur ökurétti austur Sæbraut í Reykjavík, til móts við Barðavog, þar sem lögregla stöðvaði aksturinn.

8. […]

Teljast brot í öllum framangreindum liðum varða við 1. mgr. 48. gr., telst brot í lið

4 einnig varða við 1., sbr. 3. mgr. 37. gr. og brot í lið 5 einnig við 1. mgr. 5. gr., allt sbr.

1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

“

Þann 20. janúar sl. gaf lögreglustjórinn á höfuðborgarsvæðinu út aðra ákæru á hendur ákærða og var meðferð málanna sameinuð, sbr. 1. mgr. 169. gr. laga nr. 88/2008 um meðferð sakamála. Ákærði er þar ákærður: „fyrir umferðarlagabrot, með því að hafa, laugardaginn 30. nóvember 2019 ekið bifreiðinni […] sviptur ökurétti vestur Nýbýlaveg í Kópavogi, þar sem lögregla hafði afskipti af ákærða.

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Við fyrirtöku málsins

20. janúar sl. var af hálfu ákæruvalds , vegna ákærunnar frá 12. nóvember 2019

, fallið frá 8. ákærulið og frá kröfu um sviptingu

ökuréttar .

I

Ákærði hefur skýlaust játað þá háttsemi sem honum er gefin að sök í framangreindum ákærum. Játning ákærða fær fulla stoð í gögnum málsins. Sannað er með játningu ákærða og öðrum gögnum málsins að hann hafi gerst sekur um þá háttsemi sem honum er þar gefin að sök og eru brot hans þar rétt heimfærð til refsiákvæða utan þess að brot ákærða samkvæmt ákæru frá 20. janúar sl. er einnig talið varða við 1. mgr. 48. gr. laga nr. 50/1987, sbr. 1. mgr. 58. gr. laga nr. 77/2019. Farið var með málið samkvæmt ákvæðum 164. gr. laga nr. 88/2008 um meðferð sakamála og tjáði ákærandi og verjandi ákærða sig sérstaklega um lagaatriði og ákvörðun viðurlaga.

II

Ákærði er fæddur í […]. Samkvæmt framlögðu sakavottorði, dagsettu 5. nóvember 2019, hefur ákærði ítrekað verið dæmdur til refsingar. Við ákvörðun refsingar ákærða nú verður að líta til þess að ákærði hefur ítrekað sætt refsingu vegna aksturs sviptur ökurétti, sbr. 1. mgr. 48. gr. umferðarlaga nr. 50/1987. Hann var með dómi héraðsdóms 28. janúar 2014 dæmdur í 6 mánaða fangelsi, skilorðsbundið til tveggja ára, fyrir líkamsárás, akstur undir áhrifum áfengis og akstur sviptur ökurétti. Ákærði gekkst síðan undir viðurlagaákvörðun 10. september 2014, meðal annars vegna aksturs sviptur ökurétti og var um að ræða hegningarauka við dóminn frá 28. janúar sama ár, sbr. 78. gr. almennra hegningarlaga nr. 19/1940. Þá var ákærði dæmdur í 6 mánaða fangelsi skilorðsbundið til tveggja ára fyrir akstur undir áhrifum ávana og fíkniefna og akstur sviptur ökurétti með dómi 14. janúar 2015 og til greiðslu sektar fyrir akstur sviptur ökurétti með dómi 27. apríl 2016. Loks var ákærði 22. febrúar 2019 dæmdur í 75 daga fangelsi fyrir akstur sviptur ökurétti.

Ákærði er nú sakfelldur fyrir að hafa alls átta sinnum ekið bifreið sviptur ökurétti auk brots gegn 5. og 37. gr. umferðarlaga. Þar af eru fjögur sviptingarakstursbrot ákærða, þau sem framin voru 24. janúar 2019 og fyrr, framin fyrir uppkvaðningu dómsins frá 22. febrúar 2019. Verður ákærða því gerður hegningarauki vegna þeirra, sbr. 78. gr. almennra hegningarlaga. Þrjú brotanna eru aftur á móti framin eftir uppkvaðningu dómsins. Með hliðsjón af sakarferli ákærða eins og honum er lýst hér að framan verður við það miðað við ákvörðun refsingar að ákærði hafi nú gerst sekur um að aka sviptur ökurétti í fjórða og fimmta skipti. Í samræmi við það teljast brot ákærða því vera ítrekuð í þriðja og fjórða sinn.

Ákærði byggir á því að ákvarða beri refsingu vegna þeirra brota sem teljast vera hegningarauki vegna dóms héraðsdóms frá 22. febrúar 2019 með hliðsjón af þeirri refsingu sem dæmd var með þeim dómi en ekki miðað við refsingu samkvæmt dómvenju miðað við fjölda ítrekana.

Það frávik frá dómvenju um ákvörðun refsingar í málum sem þessu sem kom fram í framangreindu dómi var ákærða til hagsbóta. Ekki eru forsendur til að byggja á henni við ákvörðun refsingar í máli þessa enda í andstöðu um framangreinda dómvenju og dómaframkvæmd. Með hliðsjón af framangreindu, sakarefni málsins, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 11 mánuði. Með vísan til dómvenju eru ekki efni til að skilorðsbinda refsingu ákærða.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 150.000 krónur, að meðtöldum virðisaukaskatti.

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari.

Dóm þennan kveður upp S-kvk-nf E-kvk-nf K-kvk-nf héraðsdómari.

Dómsorð:

Ákærði, D-kk-nf H-kk-nf E-kk-nf, sæti fangelsi í 11 mánuði.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 150.000 krónur.

S-kvk-nf E-kvk-nf K-kvk-nf

Ákærði byggir á því að ákvarða beri refsingu vegna þeirra brota sem teljast vera hegningarauki vegna dóms héraðsdóms frá 22. febrúar 2019 með hliðsjón af þeirri refsingu sem dæmd var með þeim dómi en ekki miðað við refsingu samkvæmt dómvenju miðað við fjölda ítrekana.

Það frávik frá dómvenju um ákvörðun refsingar í málum sem þessu sem kom fram í framangreindu dómi var ákærða til hagsbóta. Ekki eru forsendur til að byggja á henni við ákvörðun refsingar í máli þessa enda í andstöðu um framangreinda dómvenju og dómaframkvæmd. Með hliðsjón af framangreindu, sakarefni málsins, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 11 mánuði. Með vísan til dómvenju eru ekki efni til að skilorðsbinda refsingu ákærða.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 150.000 krónur, að meðtöldum virðisaukaskatti.

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari.

Dóm þennan kveður upp S-kvk-nf E-kvk-nf K-kvk-nf héraðsdómari.

Dómsorð:

Ákærði, D-kk-nf H-kk-nf E-kk-nf, sæti fangelsi í 11 mánuði.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 150.000 krónur.

S-kvk-nf E-kvk-nf K-kvk-nf